REFERAT

frå klasseforeldremøtet 19. 9.2019 – 10. klasse

1. **Visjonen**

Me gjekk gjennom visjonen for skulen vår: Forsand skule – der trivsel og læring går hand i hand. Trygg, raus og engasjert er viktige stikkord.

1. **Rådgiving i 10. klasse**

Udda har timar med klassen i løpet av hausten. 28. og 29. oktober skal klassen hospitera på vidaregåande skule, og 18.-20.november blir det PRYO. Over nyttår skal Udda ha individuelle samtalar med elevar og føresette i samband med søking til vidaregåande skule.

1. **Skulenærvær**

Sandnes-skulen har utarbeidd ein standard for handtering av bekymringsfullt fråvær. Ved ein time ugyldig fråvær, fem dagar fråvær i løpet av eit semester, om eleven kjem for seint tre gonger eller møter på skulen, men går igjen, skal kontaktlærar kontakta føresette. Skulen vil bruka skjønn ved vurdering av kva som er bekymringsfullt fråvær.

1. **Viktige datoar utover skuleåret:**

3. oktober – psykisk helse. Foreldre og føresette blir inviterte til foredrag av Linnea Myhre kl. 18.00-20.00. Elevane får avspasering for dette.

3. desember – tentamen norsk hovudmål

4. desember – tentamen norsk sidemål

10. desember – tentamen engelsk

Januar – tentamen matematikk

Første termin sluttar i utgangen av veke 3 og elevane får karakterane

Årsprøvar og «prøvemunnleg» i april. Laila drøftar med leiinga og andre

lærarar på trinnet om det er råd å gjennomføra ein prøvemunnleg med

full tid, d.v.s. 10 minutt presentasjon og 20 minutt samtale.

Skriftleg eksamen i mai

Munnleg eksamen i juni

1. **Arbeidet i klassen**

Det er lett å undervisa i klassen, og dei fleste jobbar godt. Lærarane på ungdomstrinnet er einige om at klassane ikkje skal ha fleire enn to prøvar/innleveringar i løpet av ei veke (-dei to siste vekene har vore harde!)

1. **Det sosiale miljøet i klassen**

Paragraf 9a blei gjennomgått. Den seier at alle har rett på eit trygt læringsmiljø. Dersom elevar kjenner seg utrygge, må skulen få vita dette slik at det kan opprettast ein aktivitetsplan.

I 10. klasse har alle nokon å vera saman med, og sjølv om dei deler seg i nokså faste grupper når dei ikkje blir styrte, er det ikkje vanskeleg å arbeida med andre når gruppene ikkje er sjølvvalde.

1. **Avslutningsfesten**

Det må sjekkast om Sandnes kommune har sett av pengar til denne festen, slik Forsand kommune alltid har gjort. Mat og lokale blei drøfta, men ikkje endeleg bestemt.

Skrivar:

Mona (-og Laila)